Здравейте как се процедира за увеличаване на издръжка детето ми е на 6 години а издръжката до сега е 140 , бившият ми съпруг има друга жена и постоянно обиждат мен и детето като стане въпрос да и купи някоя дрешка този месец даже на пук не изпрати издръжката която трябваше да се внесе най късно на 10 то число , той живее в София а аз в Бургас той кара камиони тирове но няма как да докажа на какво го осигуряват .. Как да процедирам като не знам какви са му доходите ? И за каква издръжка мога да поискам ?  

Веднъж годишно вижда детето …




Увеличаване на издръжка
=======================

 

Здравейте, г-жо Ангелова,


размерът на издръжката се определя според нуждите на лицето, което има право на издръжка, и възможностите на лицето, което я дължи /така чл. 142, ал. 1 от Семейния кодекс./ Можете да претендирате увеличение на размера на издръжката и за минал период от време с оглед нарасналите потребности на детето предвид възрастта му. Следва да упълномощите адвокат, който да състави исковата молба, към която да приложите доказателства за нарасналите нужди на детето Ви – например ако сте го записали на определени обучения, както и да изискате служебна информация от НОИ за осигурителния доход на бащата на детето и от НАП за регистриран трудов договор и декларирано трудово възнаграждение.


Поздрави,  

адв. Николина Митова  

0898 303092


